[{"text_idx": "#000000", "text": "Profiad yn hwyr yn ei yrfa i fyfyriwr ymchwil"}, {"text_idx": "#000003", "text": "Gweld/Lawrlwytho PDF yr Astudiaeth Achos"}, {"text_idx": "#000004", "text": "Cymerais y llwybr hir i gychwyn ar fy ymchwil ar gyfer PhD. Dechreuodd y siwrnai drwy weithio am bum mlynedd ar hugain mewn Iechyd Cyhoeddus; symud i\u2019r sector preifat fel ymgynghorydd busnes; ambell i daith i weithio gyda Sefydliad Iechyd a Byd neu\u2019r Cenhedloedd Unedig yn y Balcanau, Canolbarth Ewrop neu Affrica; a thrwy\u2019r cwbl, roeddwn i\u2019n ddigon ffodus o allu dysgu ar lefel o\u0302l-radd mewn nifer o Brifysgolion."}, {"text_idx": "#000005", "text": "Er hynny, er gwaethaf yr yrfa gyfoethog hon, roedd gennyf awch academaidd yr oeddwn angen ymdrin ag ef. Anaml y mae rhethreg a realiti mewn iechyd cyhoeddus yn gydnaws ac mae un o\u2019r modelau cefnogi mwyaf damcaniaethol mewn iechyd cyhoeddus, datblygiad cymunedol, yn aml wedi brwydro i gael ei gefnogaeth ymarferol lawn."}, {"text_idx": "#000006", "text": "Yn ddiweddar, mae wedi dod yn fwy ffasiynol, ond erys cwestiynau heb eu hateb yngly\u0302n a\u0302\u2019i botensial llawn. Mae cyllid drwy KESS 2 wedi fy narparu a\u0302\u2019r cyfle i ymdrin o\u2019r diwedd a\u0302\u2019r penblethau rhwng damcaniaeth ac ymarfer yr ydw i wedi bod ar eu cyrion drwy gydol fy ngyrfa ac oherwydd hynny fy astudiaeth \u2013 mae astudiaeth ymchwil gan realydd ar ddatblygiad cymunedol: beth sy\u2019n gweithio yng Nghymru, i bwy ac ym mha amgylchiadau? yn gwneud cyfraniad sylweddol tuag at ddyfodol ymarfer iechyd cyhoeddus."}, {"text_idx": "#000007", "text": "Tra fy mod yn gyffrous fy mod o\u2019r diwedd yn cael y cyfle i gymryd amser i fyfyrio ac ymchwilio i bwnc pwysig a chanolog iawn ar gyfer fy ngwaith hyd yma, nid oeddwn wedi rhagweld ei effaith ddofn ar sut y byddai fy ngwaith presennol hefyd yn cael ei effeithio y tu hwnt i\u2019r ymchwil ei hun a sut y byddai fy mhersona fy hun yn cael ei ailddiffinio."}, {"text_idx": "#000008", "text": "Mae\u2019r PhD wedi rhoi platfform gwahanol i mi a bu\u2019n ddylanwadol mewn amrediad o brosiectau lle\u2019r oeddwn wedi gweithredu fel ymgynghorydd iddyn nhw. Mae\u2019r rhain yn cynnwys gweithio gyda Chomisiynydd Llesiant Cenedlaethau\u2019r Dyfodol i asesu cynnydd gan y 44 o gyrff cydymffurfio yng Nghymru tuag at y nodau llesiant, cefnogi Blaenafon i ddatblygu dull o gymunedau iachach, a helpu Gofal Cymdeithasol Cymru i gipio a rhannu\u2019r gwersi a ddysgwyd yngly\u0302n a\u0302 gwydnwch cymunedau yn ystod cam cyntaf pandemig y Covid-19. O\u2019m persbectif i, nid yw pandemig y Covid-19 wedi ymyrryd a\u0302 hyn, mae wedi\u2019i wneud hyd yn oed yn bwysicach."}, {"text_idx": "#000009", "text": "Yn flaenorol, wrth ysgwyddo swyddogaethau fel y rhain, byddwn bob amser yn tynnu ar fy mhrofiad ymarferol a\u2019m profiad dysgu fel ei gilydd, ac eto mae rhywbeth yn awr yn weladwy wahanol yngly\u0302n a\u0302 sut y mae cleientiaid a rhanddeiliaid ehangach yn fy nerbyn ac nid oes gan hyn unrhyw beth i\u2019w wneud a\u0302\u2019m gwallt llwyd a hyd amlwg fy ngyrfa. Mae\u2019r PhD yn rhoi hygrededd academaidd a difrifoldeb nad oedd rhywsut yno o\u2019r blaen, er am ran helaeth o\u2019m gyrfa rydw i wedi cael un droed mewn dysgu addysg uwch a\u2019r droed arall mewn ymarfer."}, {"text_idx": "#000010", "text": "Mae\u2019r buddion o ymgymryd a\u0302 PhD ar gyfer yr ymchwiliwr yn gynnar yn ei yrfa yn awr wedi hen sefydlu, ond gallaf hefyd dystio i\u2019r buddion a roddir i\u2019r ymchwiliwr yn hwyr yn ei yrfa, oherwydd nid yw yngly\u0302n a\u0302 chwblhau\u2019r hyn sydd heb ei wneud, ond i\u2019r gwrthwyneb gall hefyd ddarparu platfform newydd er mwyn myfyrio yngly\u0302n a\u0302 gwersi\u2019r yrfa, crynhoi profiad wedi\u2019i gyfuno a\u0302 mewnwelediad newydd a\u2019i ddefnyddio i ail-lunio syniadau ar gyfer cyd-destun newydd ar gyfer y presennol a\u2019r dyfodol."}, {"text_idx": "#000011", "text": "Drwy ddefnyddio Deddf Llesiant Cenedlaethau\u2019r Dyfodol fel offeryn ar gyfer gweld a fframwaith ar gyfer datblygu, mae prosiect cyffrous newydd wedi datblygu a oedd eisoes yn dangos addewid i ddarparu glasbrint newydd ar gyfer gwasanaethau llesiant. Fodd bynnag, er bod Covid-19 wedi darparu her i\u2019r ffordd y mae\u2019r rhan fwyaf o wasanaethau yn cael eu cyflawni, daw eisoes yn weledigaeth ysbrydoledig o\u2019r newidiadau a fydd angen cael eu gwneud drwy\u2019r gwasanaethau iechyd, gofal cymdeithasol a\u2019r gwasanaethau cyhoeddus ehangach."}, {"text_idx": "#000012", "text": "\u201cO bersbectif cwmni, mae cael ymchwiliwr yn hwyr yn ei yrfa wedi ychwanegu lefel wahanol o ymgysylltu at y profiad. Mae cymhlethdod rhai o\u2019r rhaglenni wedi gofyn am bersbectif ehangach na allai fod wedi cael ei gyflawni heb yr ehangder o wybodaeth, y ddealltwriaeth a\u2019r cydnawsedd a\u0302 phrofiadau blaenorol. Mae\u2019r persbectif ehangach wedi herio ac wedi gwella\u2019r \u201ccynhyrchion\u201d sy\u2019n cael eu datblygu ac wedi gosod y datblygiadau mewn cefndir mwy gwydn.\u201d"}, {"text_idx": "#000014", "text": "Er nad wyf ond dwy ran o dair o\u2019r ffordd drwy\u2019r ymchwil, rydw i\u2019n falch ac yn ddiolchgar am y cyfleoedd y mae\u2019r prosiect a KESS2 wedi\u2019u darparu ar fy nghyfer. Yn ystod y ddwy flynedd olaf, rydw i wedi cwblhau cwrs Tystysgrif O\u0302l-Radd mewn Addysg Uwch, ysgwyddo cyfle dysgu newydd i ailgynllunio deunyddiau cwrs ar-lein ar gyfer y cwrs BA mewn Iechyd a Gofal Cymdeithasol ym Mhrifysgol Bangor ac wedi darparu cyngor academaidd ar gyfer prosiectau sy\u2019n gysylltiedig a\u0302\u2019m hymchwil PhD, fel arweinyddiaeth i Ddosbarthiadau Meistr Datblygiad Cymunedol ar gyfer Uned Anghydraddoldebau Maer Llundain (2019); gwaith cynllunio ac ymgynghori ar gyfer Swyddfa Comisiynydd Llesiant Cenedlaethau\u2019r Dyfodol er mwyn asesu cynnydd wrth weithredu Deddf Cenedlaethau\u2019r Dyfodol drwy 44 o gyrff sy\u2019n cydymffurfio a\u0302 rheoliadau (2018/19); ynghyd ag ymgynghorydd i Brosiect Gofal Cymdeithasol Cymru sy\u2019n ymchwilio i dwf gwydnwch cymunedol yng Nghymru yn ystod cyfnod cyntaf Pandemig Covid-19 (2020)."}, {"text_idx": "#000015", "text": "Yn bennaf oll, rydw i fwyaf balch o\u2019r swyddogaeth a\u2019r cysylltiadau yr ydw i wedi gallu eu gwneud gyda phrosiect lleol drwy ddatblygu\u2019r achos busnes ar gyfer Hyb Llesiant ar gyfer Dyffryn Nantlle. Tarddodd hyn o waith ymgynghorol cymunedol a wneuthum ar ran fy mhartner busnes, Bwrdd Iechyd Prifysgol Betsi Cadwaladr, drwy ymateb i\u2019w pryderon bod darpariaeth gofal iechyd yn yr ardal yn cael ei lleihau, yn benodol darpariaeth gofal iechyd drwy\u2019r iaith Gymraeg."}, {"text_idx": "#000016", "text": "Mae\u2019r ymchwil hwn a gefnogir gan KESS2 wedi agor llawer o ddrysau i mi, ac rydw i\u2019n ddiolchgar iawn am yr holl gyfleoedd eraill sydd wedi dod gyda\u2019r ymchwil, fel gweithdai o ansawdd uchel a theithiau astudio, y mwyaf nodedig o\u2019r rhain oedd ymuno a\u0302 myfyrwyr eraill KESS2 drwy Ewrop mewn Ysgol Ddoethurol Ddiwydiannol Ewropeaidd yn Pardubice, yn Czechia. Roedd y profiad ymdrochol hwn yn teithio a gweithio ochr yn ochr ag ymchwilwyr PhD o wahanol wledydd, diwylliannau a disgyblaethau yn fy helpu i fyfyrio yngly\u0302n a\u0302 sut i sicrhau bod fy ymchwil yn cadw perthnasedd ehangach y tu hwnt i\u2019m meysydd astudiaethau achos ac anogwyd fi i ganolbwyntio hyd yn oed fwy ar gyfathrebu ei hanfod yn gryno a chydag effaith i bobl eraill."}, {"text_idx": "#000017", "text": "Athro mewn Ymchwil Gwasanaethau Iechyd"}, {"text_idx": "#000018", "text": "Ymchwiliwr dulliau cymysg yw Paul Brocklehurst ac mae ganddo ddiddordeb mewn iechyd cyhoeddus, cyfnewid swyddogaethau ac aildrefnu gwasanaethau. Yn ogystal, mae ganddo ddiddordeb mewn effeithiolrwydd, effeithioldeb ac effeithlonrwydd y ddarpariaeth GIG a chynllunio gweithlu sy\u2019n seiliedig ar anghenion, yn arbennig mewn perthynas a\u0302 darparu gofal iechyd geneuol ar gyfer pobl hy\u0302n."}, {"text_idx": "#000019", "text": "\u201cMae datblygu dealltwriaeth yngly\u0302n a\u0302 sut mae gwahanol raglenni datblygu cymunedol yn gweithio yn allweddol i ddull iechyd cyhoeddus sy\u2019n grymuso pobl Gogledd Cymru. Bydd gwerthusiad realaidd Andrew yn ceisio disgrifio \u2018beth sy\u2019n gweithio, ar gyfer pwy, sut a pham ac ym mha amgylchiadau\u2019. O gofio dyfodiad Covid-19, bydd hefyd yn archwilio effaith y pandemig a sut mae gwahanol raglenni wedi addasu i\u2019r her hon, gan dynnu allan yr elfennau allweddol sy\u2019n hwyluso datblygiad cymunedol, er mwyn helpu i gryfhau mentrau yn y dyfodol er mwyn gwella iechyd drwy Fwrdd Iechyd Prifysgol Betsi Cadwaladr.\u201d"}, {"text_idx": "#000020", "text": "Gallwch chi ddarllen proffil academaidd llawn Paul, gan gynnwys rhestr o gyhoeddiadau drwy fynd i: "}, {"text_idx": "#000021", "text": "Menter sgiliau lefel uwch Cymru gyfan sy\u2019n cael ei harwain gan Brifysgol Bangor ar ran y sector AU yng Nghymru yw Ysgoloriaethau Sgiliau\u2019r Economi Wybodaeth (KESS 2). Mae\u2019n cael ei hariannu\u2019n rhannol gan raglen gydgyfeirio Cronfa Gymdeithasol Ewrop (ESF) Llywodraeth Cymru ar gyfer Gorllewin Cymru a\u2019r Cymoedd. Am ragor o wybodaeth am sut y gallai eich sefydliad elwa o gymryd rhan yn KESS 2, cysylltwch a\u0302 thi\u0302m canolog KESS 2 ym Mangor ar: kess2@bangor.ac.uk"}, {"text_idx": "#000023", "text": "Geiriau allweddol: gofal, gwasanaethau cymunedol, iechyd, cymdeithasol, cynaliadwyedd, lles"}, {"text_idx": "#000024", "text": "Astudiaethau Achos yn o\u0302l Sefydliad Academaidd"}, {"text_idx": "#000025", "text": "Astudiaethau Achos yn o\u0302l Ffocws"}, {"text_idx": "#000026", "text": "Astudiaethau Achos yn o\u0302l Cwmni"}, {"text_idx": "#000028", "text": "Os oes gennych unrhyw ymholiadau am KESS 2, cysylltwch ag un o\u2019n timau yn eich sefydliad academaidd lleol yma."}]